ועדת העבודה, הרווחה והבריאות, כנסת 16, פרוטוקול מספר 455, 2005-07-14 00:00

שאול יהלום: אני מתכבד לפתוח את ישיבת העבודה הרווחה והבריאות, היום אנחנו דנים על תקנות הבטיחות בעבודה (עבודה בגובה) התשס"ה 2005.

שאול יהלום: קיבלנו כאן פרק שלם של 28 עמודים של עבודה בגובה, שהם חתומים על-ידי אהוד אולמרט, שר התעשייה, המסחר והתעסוקה.

שאול יהלום: בבקשה, עו"ד עופרי.

ליאורה עופרי: תקנות עבודה בגובה, הן תקנות שהאגף עובד עליהן הרבה מאוד זמן.

ליאורה עופרי: יש צורך בהתקנה, מאחר שהעבודות בגובה בעצם גובות את מספר הנפגעים הגבוה ביותר בתאונות עבודה של עובדים, ובפקודה יש בעצם סעיף שמדבר על הגנה מפני נפילה.

ליאורה עופרי: במצב המשפטי היום יש איזשהו נוהל שעוסק בתחום של גלישה בלבד, והתקנות באות להסדיר כאן את נפח פעילות מאוד גדול שעוסק בעבודה בגובה.

ליאורה עופרי: מדובר על עבודה בגלישה מבנין, מדובר על טיפוס תמים, מדובר על עבודה על סולמות.

ליאורה עופרי: מכל מתקני הרמה.

ליאורה עופרי: אנחנו הגדרנו בתוך הטיוטה של התקנות, גם את כל העוסקים למיניהם בעבודה בגובה.

ליאורה עופרי: שזה הגולשים, המטפסים ועוד כאלה ואחרים.

ליאורה עופרי: כתבנו בעצם את התנאים לאישורים שלהם, את הכשירות שלהם, את גופי ההדרכה שאמורים להדריך אותם.

ליאורה עופרי: כתבנו האחריות הפלילית בעצם על מי חלה.

ליאורה עופרי: התחולה של הטיוטה על מפעלים ואתרי בניה וכל מקום עבודה אחר שבעצם שמתעסק בעבודה בגובה.

ליאורה עופרי: וכמובן תחולה של שישה חודשים מיום הפרסום.

ליאורה עופרי: נקבעה גם הוראת מעבר בנוגע לכל אלה שעוסקים כיום בנושא, איך הם בסופו של יום יקבלו את האישורים האלה לשמש גולשים, מטפסים וכאלה אחרים.

ליאורה עופרי: זה בגדול הנושא הזה.

שאול יהלום: מבחינתך, את רוצה שהיום נאשר את התקנות האלו?

ליאורה עופרי: אני לא חושבת שיש אפשרות כזאת.

שאול יהלום: למה לא?

ליאורה עופרי: אנחנו ישבנו עם היועצת המשפטית של הוועדה, ואני יודעת שיש לה עוד הערות.

ליאורה עופרי: אני אשמח אם כן יאושר, ואני מוכנה לעשות את כל המאמצים שכן, אבל בבקשה אם זאת תהיה אפשרות.

שאול יהלום: כלומר מה שאתם אומרים שאתם מוכנים, במלים אחרות, יכולתם להתייעץ עם כל האנשים האלה לפני שהגעתם לכאן.

ליאורה עופרי: היו המון התייעצויות ללא סוף.

ליאורה עופרי: גם אחרי משרד המשפטים, גם לפני משרד המשפטים, גם עכשיו, גם הלשכה המשפטית והיועצת המשפטית של הוועדה יש עוד הערות.

שאול יהלום: אז בואי נאשר את זה, מה הבעיה?

שאול יהלום: אתם רואים את עצמכם כאחראים, אין לכם בעיות?

ליאורה עופרי: יהיו קצת.

שאול יהלום: קצת מה?

שאול יהלום: אני יודע את עמדת היועצת המשפטית שלנו ואת ההערות.

שאול יהלום: מבחינת

שאול יהלום: כם אתם אומרים, בדקנו את הכל והכל סביר וכל ההערות של הגופים הן לא הערות רציניות והן לא צודקות נקרא לזה.

שאול יהלום: רציניות אבל לא צודקות.

שאול יהלום: זה מה שאתה אומר זאב?

שאול יהלום: אני צריך להבין את גישת הממשלה לפני שמתחילים.

שאול יהלום: כי יש כאן 30 עמודים ואני צריך להביא.

שאול יהלום: באה הממשלה ואומרת, "מבחינתי בדקתי עברתי, הרי דיברתי עם כולם אתם מכירים פה את כל האנשים בחדר, אנחנו מוכנים" יכול להיות שיש איזו הערה בעברית, אני לא יודע מה, אבל באופן עקרוני אלה ההנחיות ואנחנו רוצים שהוועדה תאשר אותם תוך חמש דקות.

ליאורה עופרי: אם הוועדה תקצה לנו כמה שעות, אולי כן.

שאול יהלום: בסדר, אז אני קודם כל פה שאתם באים ואומרים, "יש כמה דברים שאנחנו חושבים שבאמת צריך לדון בהם ולא למהר כל-כך השאלה.

שאול יהלום: זאת השאלה, אני רוצה להבין את גישתכם, את הגישה הבסיסית, לפני שאנחנו מתחילים.

ליאורה עופרי: התקנות באות להסביר נושא מאוד גדול שעוסק, זאת אומרת, מגיע להרבה גופים ואנשים וכו'.

ליאורה עופרי: אני חושבת שכדאי לפחות שני דיונים.

ליאורה עופרי: הדיון הזה לפחות לקבל את ההערות של הגופים, גם של הלשכה המשפטית ולהתקדם הלאה.

שאול יהלום: בואו נתחיל.

שאול יהלום: בתקנות אלה, קודם כל יש הגדרות רבות, שלושה עמודים, אחר-כך אנחנו אומרים, "עבודה בגובה".

שאול יהלום: "לא תבוצע עבודה בגובה לכל מטרה שהיא אלא בידי עובד שמונה ומטרה זו בידי המבצע.

שאול יהלום: לא ימנה מבצע כאמור בתקנה, אלא אם כן עמד בדרישות אלה.

שאול יהלום: הוא בגיר, הוא הודרך.

שאול יהלום: הוא אינו שרוי במצב העלול לסכן, נטול להשפעת סמים, מנוע.

שאול יהלום: מינוי כאמור בתקנות משנה, לפי טופס לתקופה שלא תעלה על שנתיים.

שאול יהלום: והיא תפורט שם הדרכה ובעבודות בניה יימצא בידי מנהל העבודה.

שאול יהלום: מדריך עבודה בגובה רשאי לסרב, אם הוא סבור שאינו מתאים לשמש עובד בגובה באופן מקצועי ובטוח.

שאול יהלום: ואז הוא לא יכול לקיים".

שאול יהלום: "הדרכה – חובת שימוש וציוד להגנה, לא יעבוד אדם בגובה אם אין לו הגנה וסולם שגובהו פחות או בעבודה, אלא בהתקיים אחד מאלה: הוא מאובטח, מערכת בלימה, מערכת מיקום הותקנה, מה קורה מעל 4.5 מטר".

שאול יהלום: זאת אומרת, אני שאלתי מה יהיה אם הוא ב- 4.3, הוא לא צריך את כל הדברים האלה?

זאב דיבסק: אם זה 4.3 מטר בסולם, אז לא צריך את כל אלה.

שאול יהלום: למה?

יהודית וסרמן: לא עבודה בגובה מעל 2 מטר.

זאב דיבסק: נכון, אבל אמרנו, למעט סולם שגובהו 4.5 מטר.

זאב דיבסק: זאת אומרת, טיפוס בסולם עד לגובה 4.5 מטר, הוא לא מחויב בכל הדרישות האחרות.

יגאל יאסינוב: יש פה סעיף שנותן דרישות, "..

יגאל יאסינוב: עבודה בגובה עד 4.5 מטר..".

זאב דיבסק: מעל 2 מטר, זה עבודה בגובה.

זאב דיבסק: כל עבודה מעל 2 מטר היא מוגדרת כעבודה בגובה.

זאב דיבסק: ואז אדם מחויב להשתמש בציוד כזה ואחר.

זאב דיבסק: למעט במקרה של שימוש בסולם שגובהו עד 4.5 מטר, לגביו, הדרישה הזאת לא חלה.

יגאל יאסינוב: אבל אם יש סולם כזה, מהן הדרישות?

יגאל יאסינוב: הוא צריך להיות קשור?

זאב דיבסק: לא, עד 4.5 מטר לא צריך כלום.

יגאל יאסינוב: לא קסדה ולא שום דבר?

זאב דיבסק: התשובה היא לא.

ליאורה עופרי: זאת אומרת, עם סולמות לא צריך את כל התנאים האחרים.

שאול יהלום: אני רוצה להבין, איפה זה כתוב שפרק ב' זה סולם?

זאב דיבסק: פרק ב' זה לא סולם.

זאב דיבסק: יש פרק נפרד לסולמות.

שאול יהלום: אתה בא ואתה אומר שפרק ב' בסעיף 4(א), "לא יועבד אדם בגובה, למעט בעת ביצוע עבודה בסולם שגובה פחות מ4.5- מטרים".

זאב דיבסק: נכון.

שאול יהלום: אז אתה ואתה אומר, שהסעיף הזה אם אין סולם, הוא מעל 2 מטר.

זאב דיבסק: נכון.

זאב דיבסק: כי הגדרה של עבודה בגובה היא כל המידע.

שאול יהלום: עם סולם אתה אפילו מוכן לתת לו?

זאב דיבסק: לתת לו פטור.

שאול יהלום: פטור עד 4.5 מטר.

יגאל יאסינוב: אדוני, אני חייב להודיע לפרוטוקול שבזמנו למדתי את הדבר הזה ואפילו עבדתי חצי שנה כאחראי לבטיחות בבניה לפני עלייתי ארצה.

יגאל יאסינוב: אני טיפ טיפה יודע מה שאתה אומר שזה.

יגאל יאסינוב: אני יושב פה היום גם כמומחה שלמד.

יגאל יאסינוב: אז אני רוצה לשאול למה קסדה לא?

זאב דיבסק: אני אומר שוב.

זאב דיבסק: אם מדובר על עבודת טיפוס בלבד ולא ביצוע עבודה, כי ביצוע עבודה אנחנו נראה בהמשך בפרק של הסולמות, אם מדובר על טיפוס בלבד, אם הבן-אדם, גם כתוב בהמשך, מאחד לפחות שלושה אמצעים.

זאב דיבסק: זאת אומרת, בשתי ידיים ורגל, או בשתיים רגליים ויד, זה בסדר גמור.

זאב דיבסק: ואין צורך לבצע ולדרוש, כי זה פשוט, אני חושב שהציבור לא יכול לעמוד בזה.

יגאל יאסינוב: בכל זאת עבודה בגובה ועבודה רגילה, זה בעצם שבעבודה בגובה יש דרישה מסוימת.

זאב דיבסק: נכון.

יגאל יאסינוב: הדרישה המסוימת שבן-אדם עובד בגובה של 4 ומשהו מטרים, אז זה נופל.

יגאל יאסינוב: ואז הוא בא ותובע מישהו.

יגאל יאסינוב: את מי הוא יתבע פה?

יגאל יאסינוב: הוא יכול לתבוע את השר שהתקין תקנה או את המוות שלו, שלא דרש ממנו את הקסדה.

שאול יהלום: כן, אבל עם כל הכבוד למקצועיות של אדוני, ההגנה שלי תהיה שבא המפקח על העבודה ואמר, שבסולם עד 4.5 מטר לא צריך קסדה.

שאול יהלום: זאת יכול להיות, אני אוכל עם ההגנה הזאת?

יהודית וסרמן: יש בעלי מקצוע, יש פה אולי אנשים אחרים שמבינים ונוכל לשמוע אותם.

שאול יהלום: אבל חבר-הכנסת יאסינוב אומר שהוא למד.

שאול יהלום: הוא אומר אדם מטפס בסולם של גובה 3 מטרים, לא צריך קסדה.

יגאל יאסינוב: בסופו של דבר, הגענו לידיעה שיש תקנות אחרות שמסדירות את זה, ובגלל זה לא נמצא כאן.

שאול יהלום: תכף נגיע לסולם.

זאב דיבסק: תקנות ציוד מגן אישי מחייבות שימוש בכובע מגן.

זאב דיבסק: למשל, בכל אתר בניה, בלי שום התייחסות אם זה 3 מטרים או 2 מטרים, אם זה בעבודה בגובה, לא עבודה בגובה.

זאב דיבסק: הדרישות פה מתייחסות לגבי עבודה בגובה.

זאב דיבסק: ואם מדובר על סולם שגובהו עד 4.5 מטר, כל מה שכתוב בתקנות האלה אינו חל.

יגאל יאסינוב: אבל אדוני, פה כתוב משהו אחר ובגלל זה אני שואל, אני לא מדבר על בניה.

יגאל יאסינוב: באתר בניה זה נכון.

יגאל יאסינוב: אבל אנחנו מדברים על עמודי חשמל במקום כלשהו.

יגאל יאסינוב: אנחנו יודעים שבכבישים מהירים זה יותר גבוה לפעמים מ4- מטרים.

יגאל יאסינוב: ואז פה אתה נותן לו לעלות לסולם בלי.

יגאל יאסינוב: בעמוד 6, זה מה שאנחנו מדברים, אתה לא מסתייג מזה.

זאב דיבסק: נכון.

זאב דיבסק: אמרתי, החובה לשימוש בציוד מגן אישי שכולל רתמה ומערכת שתקשור את העובד לגובה.

זאב דיבסק: ועוד פעם אני אומר, לגבי סולם שהוא מתחת ל- 4.5 מטר, אין חובה כזאת.

זאב דיבסק: יש את הדרישות האחרות בסעיף ב' ו-ג'.

זאב דיבסק: אבל אני מדבר לגבי את חובת הריתום מתחת ל- 4.5 מטר, היא לא קיימת בסולם שהוא מתחת ל- 4.5 מטר.

שאול יהלום: חבר-הכנסת יאסינוב, פה נשים את המסגרת.

שאול יהלום: אתה למדת את זה אז יכול להיות שאתה צריך לשבת איתם ולעבור על העניין, זה לא המקום.

שאול יהלום: כאן יש לנו 30 עמודים שאנחנו לא מבינים בעניין הזה כלום.

שאול יהלום: אנחנו צריכים לסמוך על משרד התמ"ת ועל המומחים שלהם.

שאול יהלום: אין לנו ברירה, אנחנו לא מבינים בעניין.

שאול יהלום: אם היו נותנים כאן חוקים, שאילתות, ענייניים, עוד היינו מבינים קצת, אבל מדברים על טיפוסים לגובה.

יגאל יאסינוב: אני למדתי את זה שלוש שנים כמעט.

יגאל יאסינוב: אני יכול להגיד לך שטיפ טיפה אני מבין.

שאול יהלום: אז יכול להיות שתיקח את העניין ונטיל עליך לשבת עם המפקח הראשי על העבודה ולהתווכח.

שאול יהלום: אבל כאן לא נוכל אם למדת שלוש שנים, יש לך 30 הערות, לא נוכל להקדיש את הזמן כי זה ויכוחים מקצועיים.

שאול יהלום: אז לכן אני בא ואני אומר, אני עובר על הכל רק כראשי פרקים כדי להבין על מה מדובר.

שאול יהלום: עכשיו השימוש ב- "צ.מ.א.", מה זה צ.מ.א.?

זאב דיבסק: ציוד מגן אישי.

שאול יהלום: ויש את הוראות בטיחות ותנאים, עבודה ייחודית לגובה, שכאן נותנים כמה פרקים מיוחדים שעובדים בגובה.

שאול יהלום: אחר-כך יש עבודה בגובה מעל סולמות; אחר-כך יש סולם ואחר-כך יש עבודות גלישה ואחר-כך טיפוס על כרמים והכשרה.

ליאורה עופרי: אני רק רוצה להוסיף עוד משהו, אם אפשר.

ליאורה עופרי: הוורסיה שמונחת על שולחן הוועדה זה הוורסיה ללא בדיקות רפואיות.

ליאורה עופרי: אנחנו גם רצינו שכל העובדים בגובה, בפרט אלה שגולשים ומטפסים לכרמים, יהיו מטופלים במרפאות תעסוקתיות לפני ותוך כדי עבודה.

ליאורה עופרי: ובהעדר הסכמת משרד הבריאות לתקצב את זה בסל השירותים, אנחנו מורידים את זה.

שאול יהלום: טוב.

שאול יהלום: תזכירי לי לרשום את הנקודה הזאת.

שאול יהלום: עכשיו נפתח את הדיון.

שאול יהלום: אז המומחה יאסינוב, נראה אחר-כך איך לסכם, כי בוודאי יש לך הערות לכל אורך החוק.

יגאל יאסינוב: יש לי הערות.

שאול יהלום: אני עכשיו שואל את הגופים, שהם ודאי מומחים, אשר נמצאים כאן מכל אזורי המשק.

שאול יהלום: שכל אחד יבוא וייתן את הערותיו, אי אמירת הערות פירושה שאתם מסכימים לגבי התחום שאתם מייצגים, נניח בתור דוגמה, נמצא כאן משרד הביטחון, נציג ממינהל הבטיחות בצה"ל.

אייל עצמון: אני.

שאול יהלום: אם אתה לא מעיר הערות, אתה מסכים?

אייל עצמון: כן.

שאול יהלום: ממשרד הבריאות, נמצאים כאן?

שאול יהלום: למה משרד הבריאות לא הגיע?

שאול יהלום: אנחנו שומעים שיש כאן בעיה של בריאות.

זאב דיבסק: לא, אבל הגרסה הזאת היא ללא הבדיקות הרפואיות.

שאול יהלום: אבל אנחנו רוצים לאשר דבר שלם ואם אתם חושבים שצריכים בדיקות תעסוקתיות, אנחנו לא נאשר את זה בלי.

שאול יהלום: אתם לא מוותרים, אתם מוותרים בגלל אילוץ.

זאב דיבסק: נכון.

שאול יהלום: עכשיו התאחדות הקבלנים?

שאול יהלום: נמצא.

שאול יהלום: התאחדות התעשיינים?

שאול יהלום: נמצא.

שאול יהלום: המוסד לבטיחות ולגהות?

שאול יהלום: נמצא.

שאול יהלום: הסתדרות העובדים, מאיר אלבז?

שאול יהלום: לא נמצא.

שאול יהלום: הסתדרות לאומית?

שאול יהלום: נמצא.

שאול יהלום: סולל בונה?

שאול יהלום: נמצא.

שאול יהלום: YES?

שאול יהלום: נמצא.

שאול יהלום: חברת חשמל?

שאול יהלום: נמצא.

שאול יהלום: עכשיו יש לנו מי שמייצג את החקלאים?

שאול יהלום: נמצא.

שאול יהלום: יש עוד ארגונים שלא קראתי?

שאול יהלום: סלקום.

חיה אטלס: ארגון הממונים על הבטיחות, העושים למען הבטיחות.

שאול יהלום: יש ארגון כזה?

שאול יהלום: איפה הוא יושב, בבית הנבחרים של ההסתדרות?

חיה אטלס: לא, הוא לא קשור להסתדרות.

שאול יהלום: אז למה הוא קשור?

חיה אטלס: זו עמותה, הוא לא קשור להסתדרות.

שאול יהלום: כמה חברים יש לכם בעמותה?

חיה אטלס: בסביבות ה- 500.

שאול יהלום: הראשונים שפנו אלי הם אנשי החקלאות.

שאול יהלום: בוא תסביר לנו למה החקלאות רוצה לצאת מהעניין הזה.

יוסטה בלייר: החקלאות לא רוצה לצאת ממינהל הבטיחות, אבל בכל החוברת אין התייחסות ספציפית לחקלאות.

שאול יהלום: זאת אומרת, כרגע אם נקבל את החוברת, התקנות חלות עליכם?

יוסטה בלייר: חלות עלינו מבלי שיש פה מילה אחת ספציפית על החקלאות.

שאול יהלום: אדוני מייצג את המרכז החקלאי?

יוסטה בלייר: את התאחדות חקלאי ישראל, שזה כל החקלאים וכל התנועות.

שאול יהלום: מה הבעיה?

יוסטה בלייר: אני אתן דוגמה.

יוסטה בלייר: יש 70 אלף דונם חממות ועוד כמה עשרות אלפי דונם בתי-רשת.

יוסטה בלייר: אין פה מילה אחת איך מתנהלים בגובה בעבודה בחממות.

יוסטה בלייר: לא בהקמה ולא בטיפול השוטף.

יוסטה בלייר: יש 300 אלף עצי תמר, יש ויכוח איך מטפלים בעצי תמר שמגיעים עד גובה 20 מטר.

יוסטה בלייר: יש מטעים שונים בגובה.

יוסטה בלייר: הגדול ביניהם זה מטעי האבוקדו, שטחים נרחבים מאוד, בשיחות המוקדמות לא פתרנו את הבעיה.

שאול יהלום: בסדר, נניח שלא כתבו אבוקדו ולא כתבו גם גובה של התקנת מנורת חשמל.

יוסטה בלייר: אבל לא כתבו אבוקדו, זה אומר שגם לא בדקו איך עובדים באבוקדו וגם לא את ההנחיות הכוללות.

שאול יהלום: אם ניישם את כל ההנחיות על כל החקלאות, איפה אנחנו נתקלים בבעיה?

יוסטה בלייר: אני אתן דוגמה דווקא מהחממות.

יוסטה בלייר: חממות, גבוה המרזב זה הגובה המינימלי בעבודה בכיסוי חממות הוא בין 4.5 ל5- מטר.

יוסטה בלייר: אין שום מתקן כרגע תקני לעבודה בחממות.

יוסטה בלייר: אין שום תורה כתובה, אין כלום מלבד ממה שהם כותבים פה בעבודה בסולמות.

ליאורה עופרי: אתם משתמשים במתקני הרמה וסולמות?

יוסטה בלייר: לא משתמשים במתקני הרמה, לא התאילנדים וגם לא היהודים.

שאול יהלום: אני לא הבנתי.

שאול יהלום: אתה אומר חממות, החממה היא בגובה?

שאול יהלום: תפרט קצת יותר.

יוסטה בלייר: החממה בנויה בצורת צלעות שהחלק הנמוך זה המרזב והמרזב נמצא בין 4.5 עד 5.5 מטר, תלוי במבנה.

יוסטה בלייר: על-פי ההנחיות האלה אין לנו שום תורה, בשום צורה, בשום טכנולוגיה איך לשמור על העובדים.

יוסטה בלייר: ישנן הנחיות שאנחנו לא מסוגלים לבצע אותן.

שאול יהלום: תסביר לי, תן לי דוגמה של הנחיה שאתה לא מסוגל לבצע.

יוסטה בלייר: למשל, אין לאן לקשור רתמה, אין שום אפשרות, כרגע מה שאנחנו יודעים שעברה את מכון התקנים, מי שכתב את החוברת הזאת מסוגל להגיד לי איך לעבוד?

ליאורה עופרי: אנחנו לא אמורים לכתוב כאן איך.

יוסטה בלייר: אז איך אני יכול לקבל צווים שאני לא מסוגל לבצע אותם.

שאול יהלום: מה אתה לא מסוגל לבצע?

שאול יהלום: אתה חייב להסביר לי.

שאול יהלום: הוא אומר לך שאם אתה בונה את החממה, אתה צריך אחת מהשתיים, או לבנות את החממה עם מתקן הרמה או לבנות את החממה עם סולם, או לבנות את החממה עם סל הרמת אדם.

שאול יהלום: הוא נותן לך כאן את כל ההגדרות.

שאול יהלום: ובכל ההגדרות האלה הוא קובע לך שאתה חייב, אם אתה נמצא נניח במתקן הרמה שהעובד, סתם אני אומר, יהיה קשור ברתמה סיבובית מסוג ג'.

יוסטה בלייר: אין לאן לקשור ומי שכתב את החוברת הזאת, אמר לי: "תשמע, אנחנו נציע שתקבלו פטור זמני ונשב וניגש לחממה ונראה איך עובדים".

יוסטה בלייר: אני מוכן לקבל את זה.

יוסטה בלייר: אני לא רוצה לברוח מהעניין.

שאול יהלום: אני רוצה לשאול, זה מה שהבטחתם לחקלאים, פטור זמני?

זאב דיבסק: בוודאי, עד שהם ייערכו להכנת מערכות מתאימות.

יהודית וסרמן: רגע, אבל מה זה מחייב אותם?

יהודית וסרמן: לבנות מבנים מסביב לחממה על-מנת שיהיו קשורים?

יהודית וסרמן: איך בפועל, אנחנו לא באתר בניה שיש משהו שבונים אותי וכנראה מבנה מסביב, או מנופים או דברים כאלו.

יהודית וסרמן: זה אומר שהחקלאי לא יבנה את זה לבד, אלא יביא בעלי מקצוע לעבודה בגובה.

יהודית וסרמן: זה קודם כל יחייב אותם להיערכות שונה, אז צריך להגיד את זה.

חיים: החקלאים, בבניית אותן חממות.

חיים: מחזיקים עובדים בצורה בלתי אחראית, בצורה פראית שמסכנת חיי-אדם.

חיים: ולא ייתכן שלא יקבלו על עצמם איזה שהם כללים מסוימים לעבודה בטוחה.

יגאל יאסינוב: אני רק רוצה להוסיף, שגם פה, האיש הזה היה יכול לעבוד פה עם הסולם בטיחותי והוא לא היה צריך לטפס ולשבת בצורה כזאת.

יוסטה בלייר: אני רוצה שתאפשר לי להשיב לאיש הזה שאמר את מה שהוא אמר.

שאול יהלום: הוא נציג הסתדרות העובדים.

יוסטה בלייר: בסדר גמור.

שאול יהלום: עכשיו מר בלייר, אנחנו פה רוצים להיות רציניים, כמה שהנושא מורכב ומסובך ושיושבים פה שני חברי-כנסת.

שאול יהלום: אחד אומר שהוא מבין ב\

שאול יהלום: ה, אחד אומר שאין לו מושג בזה, מעל 1.85 מטר זה הגובה שלי, אני לא מבין כלום.

שאול יהלום: אני אומר לך, אנחנו לא יכולים לקבל דברים בצורה של נוסחה כללית.

שאול יהלום: זה אומר שאנחנו צריכים, שאנחנו חייבים, לקבל בצורה יותר ברורה דברים כדי להשתכנע.

שאול יהלום: אז אם היה בא ומכחישים את מה שאתה אומר.

שאול יהלום: זאת אומרת, אתה אומר שאנחנו מוציאים שיש סעיף בתקנות, אין התקנות האלה חלות על תחום החקלאות.

שאול יהלום: הם אומרים: "לא היה ולא נברא".

שאול יהלום: הם אומרים: "אנחנו רק מוכנים דבר אחד, בתחום החקלאות ייושמו כל התקנות האלה בעוד כך וכך חודשים".

שאול יהלום: בוא ניקח לדוגמא את התמרים.

שאול יהלום: פעם הסתכלתי לגובה וראיתי עץ תמר גבוה.

שאול יהלום: השאלה היא אם אתה ואתה אומר, תשמע, לגדוד תמרים, אני חושב שהם צודקים.

שאול יהלום: שמותר לעשות את זה רק על-ידי עובד שהודרך, רק על-ידי מתקן הרמה ואסור שכתוב כאן, צריך לקשור אותו ברתמות.

שאול יהלום: אין לי מחלוקת על העניין, אלא אני צריך עכשיו לספק לכל מגדלי התמרים, 30 מתקנים כאלה וההשקעות וזה ייקח שלוש שנים.

שאול יהלום: אז אני אומר, אני מקבל על עצמי את הכל, התחולה לגבי תמרים בעוד שלוש שנים.

שאול יהלום: זה אפשרות אחת שתגיד.

שאול יהלום: או שאתה בא ואתה אומר, מבנה התמרים לגדידת התמרים היא כזו שאי אאפשר לעשות אותם לפי מה שכתוב כאן.

שאול יהלום: אפילו אם יעברו מאה שנה.

שאול יהלום: ולכן אני מבקש פטור או דרך אחרת.

שאול יהלום: קודם כל אני רוצה להבין מה אתה אומר.

שאול יהלום: האם כאפשרות או כאפשרות ב'.

יוסטה בלייר: תן לי לומר.

יוסטה בלייר: אני מראש מה שביקשתי גם בשיחות המקדימות איתם ומה שאני מבקש ממך שתקצוב זמן לעבודה המשותפת שלנו עם זאב, להגיע להסכמות ולבירור נושא החקלאות.

יוסטה בלייר: אנחנו לא בורחים מהעניין בשום פנים לא.

יוסטה בלייר: אני מקבל עלי מראש הנחיות, אלא שמא, שיהיה כתוב החקלאות.

שאול יהלום: לשאלתי, אין לך תשובה?

יוסטה בלייר: יש לי תשובה ברורה.

שאול יהלום: בגלל שאתה אומר שאתה עוד לא.

שאול יהלום: אתה רוצה זמן, אתה לא אומר לי האם הזמן הוא כדי לרכוש ציוד, להדריך ולהתכונן.

שאול יהלום: או הזמן הוא לשנות את התקנות.

יוסטה בלייר: שניהם.

יוסטה בלייר: לא לשנות, לעשות אותם ספציפית לחקלאות.

שאול יהלום: אין לכם אף דוגמה?

יוסטה בלייר: נתתי דוגמה של החממות.

ברוך גלזנר: אני מכפר רופין.

ברוך גלזנר: עובדים בתמרים עשרות ומאות אנשים בכלי גבוה.

ברוך גלזנר: המקליט שלך עבד ביוטבתה בתמרים, הוא יודע מה זה עבודה בתמרים, אתה יכול לשאול אותו אחרי זה.

ברוך גלזנר: עבודה בתמרים היא עבודה מאוד ייחודית.

ברוך גלזנר: גם בגלל התנאים של כל האזור הזה של הערבה, מהכינרת, ים המלח בואך אילת.

ברוך גלזנר: אי אפשר לעבוד, אנחנו רוצים לעבוד, אנחנו בעד בטיחות.

ברוך גלזנר: יש דברים שאנחנו אפילו רוצים יותר להחמיר מאשר מה שזאב כתב את החוברת.

ברוך גלזנר: ואמרנו לו את זה.

ברוך גלזנר: למשל הנושא של גדידה ודברים אחרים.

ברוך גלזנר: אנחנו רוצים שלא רק הגנות של בני-אדם, אלא גם הגנות מכניות ופיזיות שאי אפשר להתקרב לקווי מתח או שלא נאשר נטייה של תמרים בתוך קווי מתח.

ברוך גלזנר: הנושא של עבודה כפי שזאב מציע פה, או משרד העבודה, זה לא אישי.

ברוך גלזנר: הם בלתי ישימות למגדלי תמרים.

ברוך גלזנר: אנחנו מראש לא רצינו להיות עבריינים.

שאול יהלום: עכשיו תקשיב לי.

שאול יהלום: בוא נסתכל לעצמנו, יש עץ תמר למעלה יש לנו את העלים ואת אשכולות התמרים.

שאול יהלום: מה מחייב אותך?

שאול יהלום: נניח שאתה מקבל את התקנות ככתבן ומה אתה אומר שצריך להיות תקנות אחרות?

ברוך גלזנר: למשל, אחד הדברים שבשבילנו, אסור להשתמש בזה בנושא בטיחות, נושא שיהיה מאוד קשה.

ברוך גלזנר: אני אומר, אין דבר שהוא בלתי אפשרי.

ברוך גלזנר: גם אפשר חגורות בטיחות ועוד דברים שחשבו שפעם בלתי אפשרי.

ברוך גלזנר: אבל לעבוד עם רצועות ורתמה שגם בן-אדם בהחלט מטפס על העץ ואנשים עובדים על הבמה הזאת ועוברים מצד לצד, הקשירה היא בלתי אפשרית.

ברוך גלזנר: זאת אומרת, זה משהו שקשה להסביר אותו.

ברוך גלזנר: כולכם מזומנים כאן בים-המלח, בעוד שלושה שבועות גדלים תמרים, את הפרי הראשון של שנת תשס"ו.

ברוך גלזנר: אתם תראו שאי אפשר לעבוד בצורה כזאת.

ברוך גלזנר: יש לך כבר הזמנה.

ברוך גלזנר: הנושא הזה של רתימה מבחינתנו זה בלתי אפשרי.

ברוך גלזנר: גם בפועל שעובדים נניח על העץ, לאן הבן-אדם מתקשר?

ברוך גלזנר: אמנם כבר עשינו כבר דיאלוג בין זאב, אני מאוד מעריך את המקצועיות שלו, אבל הוא לא היה מוכן לקראתנו במיל.

ברוך גלזנר: כאילו הוא אומר שהוא מכסה את הכל, מה שאנחנו רוצים בסך-הכל שיהיה בתוך המערך הזה נספח לנושא החקלאות.

ברוך גלזנר: אנחנו יודעים שיש פה הרבה גופים, כל אחד חשוב שהוא מיוחד וזה בסדר.

שאול יהלום: אני צריך להבין מה אתה רוצה.

שאול יהלום: למה?

שאול יהלום: אתה הראשון שמראה לי כאן דוגמה.

שאול יהלום: אתה אומר, לפי ההנחיות האלה כל עובדי הגדיד יצטרכו לקשור עצמם לרתמות.

שאול יהלום: זה מה שאתה אומר לי ואתה אומר לי מיותר מצד אחד ובלתי אפשרי בנושא של גדידת התמרים.

שאול יהלום: זה מה שאתה אומר לי?

ברוך גלזנר: אי אפשר לעבוד ככה.

שאול יהלום: אי אפשר לעבוד ככה, לא יהיה תמרים.

שאול יהלום: אבל אתה אומר עוד משהו.

שאול יהלום: אתה אומר, ישבתי עם זאב ולא שכנעתי אותו.

שאול יהלום: זאת אומרת, מה שאתה למעשה אומר שאם אנחנו נדחה לא יקרה שום דבר.

שאול יהלום: זאת אומרת, בעוד שלוש שנים או בעוד שלושה חודשים יבוא זאב יגיד אותם תקנות כי אתם לא מצליחים לשכנע אותו.

שאול יהלום: אז מה, בשלושה חודשים.

שאול יהלום: השאלה היא, אני כאן צריך להבין את הנקודה.

שאול יהלום: אתה מה אתה אומר זאב, אני לא נותן להם הנחה.

שאול יהלום: מר גלזנר אומר, ישבנו ולא הצלחנו לשכנע אותך, שתחום החקלאות הוא תחום שונה מאשר נניח רחיצת החלונות של מגדלי התאומים.

שאול יהלום: הוא אומר, אצלנו זה שונה, אנחנו לא יכולים לעשות את הדברים האלה, אבל אתה אומר בדיוק אותן תקנות לחלונות חיצוניים של בית בן חמש קומות, אני נותן לכם כאשר אתם מדברים על עץ תמר בן חמישה מטר.

שאול יהלום: זאת אומרת, זה למעשה מה שאתה אומר.

שאול יהלום: אז הוא אומר, מה יעזור לך הדחייה.

שאול יהלום: הדחייה לא תעזור.

שאול יהלום: אם יבוא לכאן זאב ויגיד, אני מוכן לעשות תנאים מיוחדים ולהכיר בייחוד לש ענף החקלאות ולבוא לענף החקלאות ולהגיד, אני נותן לכם תנאים אחרים.

שאול יהלום: ואני צריך שזה חודש, חודשיים, שנה, שנתיים, אז נכתוב את זה.

שאול יהלום: אבל אם בא זאב ואומר לך רגע, אין הבדל בין התחומים, בין חקלאות לבניין נניח, אז מה תעזור הדחייה.

ברוך גלזנר: אני אומר, גם נפגשתי אתמול עם מנהל שה"ם שהוא הגוף המקצועי שעוסק בחקלאות בנושא הזה.

ברוך גלזנר: הוא אומר שלפי הבנתו צריך להיות גוף משותף של משרד העבודה ומשרד החקלאות, שה"ם, שהוא יעסוק בהיבטים המקצועיים של בטיחות.

ברוך גלזנר: יש מומחים גם במשרד החקלאות כמו משרד העבודה שממונים על נושא.

ברוך גלזנר: אצלנו זה דיני נפשות ואנחנו חושבים שצריך להיות, לא יודע איך לקרוא לזה, נספח, קובץ, תוספות.

ברוך גלזנר: שיהיו מעובדות בשיתוף עם זאב.

שאול יהלום: בואו נתחיל בתחום החקלאות.

שאול יהלום: הם אומרים, נתנו כאן דוגמה.

שאול יהלום: קודם כל, הם אומרים למשרד החקלאות יש גוף בטיחותי שעוסק בעניין הזה.

שאול יהלום: אתה אומר כאן שאותו גוף במשרד החקלאות לא חושב שיש הבדל בין התקנות שצריכות להיות לגידוד תמרים לבין רחיצת חלונות בבית בבנין.

שאול יהלום: הוא אומר לך שמשה גורן לא חושב שצריך להיות איזשהו הבדל ובנוסף לכך הוא עוד חושב להחמיר.

שאול יהלום: אז אולי לא כדאי לדבר אתו.

ברוך גלזנר: גם אני מסכים שיש דברים שאנחנו רוצים להחמיר, אבל אנחנו רוצים שזה מיוחד לחקלאות.

שאול יהלום: למה לא?

שאול יהלום: אתה יודע כמה מדינת ישראל עושה למען חקלאות, למה יש סובסידיה בחקלאות.

שאול יהלום: מדינת ישראל רוצה לעודד את החקלאות, היא רואה את עצמה מאז בוא הציונות, היא רואה את החקלאות כאחד מערכי היסוד של המדינה.

שאול יהלום: המדינה רוצה לעודד חקלאות, באים החקלאים ואומרים לך, אנחנו חייבים תנאים ייחודיים.

שאול יהלום: הם אומרים לך את זה והוא נותן לך כבר דוגמה מסוימת.

שאול יהלום: אז כאן צריך לבוא, למה לא?

שאול יהלום: אם אתה שואל אותי, האם יש הבדל בין גדידת תמרים למגב הזה של החלונות.

שאול יהלום: יכול להיות שכן, אני לא יודע שלא.

שאול יהלום: אז זוהי השאלה.

יגאל יאסינוב: אדוני, אני רק רוצה להבהיר.

יגאל יאסינוב: היו פה מחקלאות שתי דוגמאות שונות לחלוטין.

יגאל יאסינוב: הדוגמה הראשונה של בניית חממות, פה צריכים להיות אותן דרישות כמו שבבניה אחרת.

יגאל יאסינוב: אבל בגידוד תמרים זה נכון, לפי מה שאני רואה, שפה יכולה להיות איזה שהיא גישה אחרת, כי זה דבר ייחודי וכנראה צריך לשים אליו עין.

שאול יהלום: חקלאות הבנו.

שאול יהלום: עכשיו אני שואל האם יש כאן עוד תחום שמתנגד לתקנון.

שאול יהלום: האם יש עוד גוף כאן שמייצג סקטור שיש לו בעיה עקרונית עם התקנות.

משולם בן-ציון: ענף הבניה.

משולם בן-ציון: קודם כל, אני לא מתנגד, אני אפילו מברך על התקנון.

משולם בן-ציון: נעשתה הרבה עבודה, היו לי הרבה שעות עם זאב, בארבע עיניים ובמסגרת התאחדות הקבלנים.

משולם בן-ציון: יש רק שני דברים שאני רוצה להגיד שזאת גזירה שבענף הבניה יהיה קשה לעמוד בה.

משולם בן-ציון: קודם כל, נושא ההדרכות.

משולם בן-ציון: מה לעשות, בענף הבניה מכורח עבודה מזדמן לפעמים לרגע.

משולם בן-ציון: צריך להדריך אותם לפעמים יותר מאשר משך העבודה וזה מהווה בעיה.

משולם בן-ציון: דבר שני, זה הסולם שדיברנו כל-כך בפתיח, של 4.5 מטר.

משולם בן-ציון: 4.5 מטר בענף הבניה.

שאול יהלום: אמר משרד של מדינת ישראל, השיכון נניח, יש ממונה על הבטיחות בבניה?

שאול יהלום: אתה לא יודע.

נח חילו: נדמה לי שאין ממונה על בטיחות.

משולם בן-ציון: קודם כל, אמרתי שוב, אני מברך וזה צריך לצאת כמה שיותר מהר, גם אם צריכים תיקונים, התקנות צריכות לצאת לדרך, אין ספק.

משולם בן-ציון: דבר נוסף, זה שדיברנו עליו עם הסולם.

משולם בן-ציון: פשוט אנחנו ברחנו מהנושא.

משולם בן-ציון: בענף הבניה יש בעיה עם הסולם של 4.5 מטר ומעלה.

משולם בן-ציון: מה לעשות, זאת קומה וחצי בענף הבניה ולפעמים זה לובי.

משולם בן-ציון: תראה בכנסת 4.5 מטר קיים, לאו דווקא בין הקומות ויש דברים מרכזיים ולעלות, לבצע עבודה אין בכלל ויכוח שצריך להירתם וצריך להיות קשור.

משולם בן-ציון: אבל לעלות בין שני מפלסים בגובה של 4.5 מטר, זה דבר שנעשה כמעט כל רגע במקום שונה באתר בניה.

משולם בן-ציון: זה מהווה בעיה.

זאב דיבסק: אתה רומז שעד 5 מטר נגיד, 6 מטר, 8 מטר?

משולם בן-ציון: לא יודע, יכול להיות שכן.

משולם בן-ציון: כי 4.5 זה קומה וחצי.

זאב דיבסק: אנשים אומרים ש- 4.5 מטר גם זה מטורף לגמרי שאנשים יפלו מגובה 4.5 מטר.

משולם בן-ציון: אני אומר שאם אני עם פועל או עובד מזיז סולם למקום שבו הוא צריך לבצע עבודה, זה קורה כל רגע בענף הבניה.

משולם בן-ציון: והוא צריך אמצעי ריתום כאלה ואחרים, זה מהווה בעיה.

משולם בן-ציון: לצורך עבודה אין ויכוח בכלל.

משולם בן-ציון: עוד דבר קטן אחד.

משולם בן-ציון: לדעתי נושא ההברחות, על מנת שזה ייושם, חייבים לחייב, אני כאן מחמיר, את נהלי העבודה לעבור את הקורס הזה.

משולם בן-ציון: כי אחרת לא יהיה מי שידריך עובדים מזדמנים כאלה ואחרים.

אייל עצמון: צה"ל היה שותף בתקנה הזאת.

אייל עצמון: הוא גם תרם חלק מניסיונו.

אייל עצמון: אנחנו נשאף ליישם את התקנה בכל המקומות שאפשרי.

אייל עצמון: כאשר אני רוצה לתת את הסייג שלי בקשר לעבודות על כלי רקם, כלי צ.מ.א. וטנקים, ששמה לדעתנו זה לא בדיוק עבודה בגובה.

אייל עצמון: מבחינת יישום הפרקטיקה של הגיאומטריה של הכלים.

שאול יהלום: היה דיון ביניכם לבין התמ"ת?

אייל עצמון: כן.

שאול יהלום: אז למה זה לא הוכנס העניין הזה?

זאב דיבסק: כי אנחנו מתכוונים לכתוב מכתב הבהרה על העניין הזה בנפרד, זה לא קשור לתקנות.

יגאל יאסינוב: אבל אז אתם צריכים להודיע לנו לפה בכתב, שזה לא חל.

שאול יהלום: אני שואל, יש עוד תחום שרוצה להעיר?

יגאל יאסינוב: סליחה, אדוני.

יגאל יאסינוב: השאלה, יהיה עוד איזה תחומים, כמו שעכשיו אנחנו שמענו, טנקים, איזה עוד תחומים יש שעליהם זה לא חל?

שאול יהלום: אין תחומים כאלה.

אורי לעדן: אני מהתאחדות התעשיינים ואני גם מנהל את חברת סולמות חגית שהיא היצרנית הגדולה ביותר בארץ לסולמות.

אורי לעדן: אני רוצה להגיד שאני חושב שקבלת התקנה זה דבר מאוד מבורך.

אורי לעדן: אין היום למעשה סדר בתחום העבודות האלו.

אורי לעדן: ואנשים פועלים לפי הנחיות כשלהן שרשם המוסד לבטיחות לגיהות בזמנו.

אורי לעדן: וההנחיות האלו כבר לא ישימות היום.

אורי לעדן: יש עשרות ומאות אלפים של משתמשים מדי שנה בסולמות.

אורי לעדן: המון אנשים עושים את זה וזה מאוד חשוב שיהיה איזשהו קו מנחה.

אורי לעדן: וגם אם הקו המנחה.

שאול יהלום: הבנו את העניין, היש איזו מחלוקת?

אורי לעדן: הוא לא מושלם.

שאול יהלום: אדוני לא צריך לשכנע אותנו שאנחנו צריכים לקבל את התקנות בטיחות בנושא של עבודה בגובה.

אורי לעדן: יש לנו מספר הערות קטנות שהערנו לזאב.

אורי לעדן: את חלקן הוא יקבל, את חלקן הוא לא קיבל.

אורי לעדן: אני לא יודע אם זה המקום שאדוני רוצה שאנחנו נדבר על זה.

שאול יהלום: אני רק לא מבין למה הוא לא קיבל, זאת הנקודה.

אורי לעדן: ואני רוצה להגיד עוד דבר אחד חשוב והוא קשור למשרד התמ"ת.

אורי לעדן: במשרד התמ"ת נעשית עכשיו פעולה להסדרת הפיקוח בנמלים.

אורי לעדן: עד עכשיו נושא הסולמות הוא מפוקח בנמלים ברמה 1, ברמה הכי גבוהה.

אורי לעדן: הייבוא של סולמות מפוקח ברמה 1, רמה הכי גבוהה וזה דבר מאוד טוב.

אורי לעדן: כי למרות שיש הרבה מאוד תאונות, התאונות נגרמות בעיקר מאופן הפעולה של האנשים ואת זה הולכים להסדיר פה בעזרת תקנה.

אורי לעדן: רוב הסולמות בארץ הם סולמות תקניים וטובים, בגלל אותה התקנה.

אורי לעדן: יש לחץ גדול של יבואנים להכניס לארץ סולמות מדרגה נמוכה.

שאול יהלום: זה לא קשור.

יהודית וסרמן: כתוב "סולמות תקניים".

אורי לעדן: אבל משרד התמ"ת מנסה להוריד את רמת הפיקוח מרמה 1 לרמה 2 וזה בלחץ היבואנים.

אורי לעדן: רמה 2 בדוח סיני היא רמה הרבה יותר נמוכה והייתי מבקש שהוועדה הנכבדה תבקש ממשרד התמ"ת לחדול ולשנות את גישתו בעניין.

אורי לעדן: וזה בעיקר הממונה על התקינה ולהשאיר את מצב הפיקוח על סולמות כפי שהוא קיים היום.

זאב פוטרמן: אני כאילו הבנתי שבמידה וחשוב מאוד שיהיו גם בדיקות רפואיות, אבל לא הייתי ממליץ לדחות את הכנסת התקנה ללא הבדיקות האלה.

זאב פוטרמן: היית ימתנה את זה, הייתי מבקש לפעול לזה, אבל לא לעכב את זה.

זאב פוטרמן: כי היה לנו אותו דבר גם בנושא מעבדות והכנסנו את זה.

שאול יהלום: אנחנו מבקשים להקצות לנו יועץ בטיחות שישב כאן על כל נקודה ונקודה, עם כל הגופים ועם התמ"ת ינסה לגבש כאן דבר מוסכם, ויתווכחו אבל יגיעו לדבר מוסכם.

שאול יהלום: צריך אדם שמומחה בעניין, אובייקטיבי, כי אחרת לא נגמור את זה.

שאול יהלום: בפרט עם כל הגופים שהעלו כאן השגות.

שאול יהלום: בתחום החקלאות, אבל יש כאן גם השגות קצת בתחום הבניין והתעשייה וכל מי שימצא לנכון.

שאול יהלום: הדבר השני, חייבת להיות לדבר, אני רוצה לשלוח מכתב לשר הבריאות, חייבת להיות מעורבות של משרד הבריאות ומעורבות של המשרד של מחלקת הבטיחות במשרד החקלאות.

שאול יהלום: כל אלה צריכים להיות מעורבים.

שאול יהלום: אם אין הסכמה שהם יבואו לכאן ושתהיה הסכמה, אז תזמיני את השר הנוגע לישיבה.

שאול יהלום: ואני גם מבקש שאותו יועץ ויחד עם התמ"ת יקבלו רשימה, תהיו בקשר עם עורכי-הדין שלנו, גם להם יש הערות משפטיות.

שאול יהלום: בוא נאמר שכל זה צריך לעשות במשך חודשיים.

שאול יהלום: אנחנו רוצים במשך חודשיים לקבל הכל, לא להוציא שום תחום החוצה.

שאול יהלום: לא לבוא ולהגיד, אנחנו דוחים אותו לימות המשיח.

שאול יהלום: אנחנו רוצים בעוד חודשיים לקבל תחום שכולל את כל התחומים, כולל החקלאות.

שאול יהלום: אבל לנסות למצוא להם את הדרך הייחודית.

שאול יהלום: גם אתם צריכים לחשוב על כל מיני רעיונות יחד עם אותו גורם שנמצא.

שאול יהלום: כמו כן, יש לבדוק מדוע בכוונת הממונה על התקינה להוריד את רמת הפיקוח על יבוא הסולמות שרמה 1 שמופעלת כעת, לרמה 2, שהיא רמה יותר נמוכה של פיקוח.

זאב דיבסק: אני יכול להציע את יושבת-ראש, הממונה על הבטיחות כיועצת.

שאול יהלום: יכול להיות.

וילמה מאור: אתה תעביר לי את הפרטים.

שאול יהלום: לא, לא, היא צריכה להיות מקובלת על כולם.

זאב דיבסק: זו אולי הזדמנות לשאול את כולם.

זאב דיבסק: אם רוצים, אז אפשר להצביע.

שאול יהלום: תודה רבה, הישיבה נעולה.